# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2017

# zo zasadnutia Správnej rady STU zo dňa 28. 11. 2017

**PRÍTOMNÍ: podľa prezenčnej listiny**

**PRIZVANÍ HOSTIA:** prof. Ing. Marián Peciar, PhD.

Ing. Dušan Faktor, PhD., kvestor STU

Správna rada STU bola uznášaniaschopná.

**PROGRAM:**

1. Otvorenie, privítanie nového člena Správnej rady STU
2. Voľba predsedu a podpredsedu Správnej rady STU
3. Kontrola uznesení
4. Rozpočet STU na rok 2017
5. Harmonogram a základné okruhy otázok pre vypracovanie Dlhodobého zámeru STU na roky 2018 – 2023
6. Vízia rozvoja areálu STU – Centrum
7. Projekt ACCORD - informácia
8. Návrh na vydanie predchádzajúceho písomného súhlasu na prevod nehnuteľností vo vlastníctve STU – Paulínska Trnava
9. Návrh na vydanie predchádzajúceho písomného súhlasu na odkúpenie pozemku v k. ú. Trnávka od spoločnosti P1, s.r.o.
10. Návrh na zriadenie vecného bremena na pozemkoch vo vlastníctve STU v prospech spoločnosti P1, s.r.o.
11. Schválenie členstva STU v iných právnických osobách
12. Súdne spory STU – informácia
13. Aktuálne témy na  STU – ústna informácia
14. Rôzne

**K BODU 1: Otvorenie**

Zasadnutie Správnej rady STU otvoril Ing. Vladimír Slezák. Privítal prítomných a prizvaných hostí. Zároveň informoval, že rektor STU sa z dôvodu práceneschopnosti ospravedlnil z rokovania a svojim zastupovaním poveril prorektora pre spoluprácu s praxou a vedu, prof. Ing. Mariána Peciara, PhD.

V úvode rokovania osobitne privítal nového člena správnej rady za študentskú časť Akademického senátu STU, Bc. Martina Ondraščina a zaželal mu veľa úspechov v jeho novej pozícii. Zároveň poďakoval bývalej členke, Ing. Kristíne Vaňovej, za jej pôsobenie a činnosť v správnej rade.

Ing. Slezák oboznámil prítomných s návrhom programu zasadnutia.

**UZNESENIE: 2.1/2017-SR**

Správna rada STU schvaľuje program bez zmeny.

**Hlasovanie: za – 12, proti – 0, zdržal sa – 0.**

**K BODU 2: Voľba predsedu a podpredsedu Správnej rady STU**

Ing Slezák, doterajší predseda správnej rady informoval, že v zmysle Čl. 3 ods. 1 Štatútu Správnej rady STU skončilo dňom 29.09.2017 funkčné obdobie predsedu a podpredsedu správnej rady a je nutné uskutočniť voľby.

Do funkcie predsedu Správnej rady STU bol opätovne navrhnutý Ing. Vladimír Slezák a do funkcie podpredsedu Správnej rady STU doc. RNDr. Milan Ftáčnik, CSc.

**UZNESENIE: 2.2/2017-SR**

Správna rada STU navrhuje do funkcie kandidáta na predsedu Ing. Vladimíra Slezáka a do funkcie kandidáta na podpredsedu doc. RNDr. Milana Ftáčnika, CSc.

**Hlasovanie: za – 12, proti – 0, zdržal sa – 0**

Na základe uvedených návrhov prebehla tajná voľba predsedu a podpredsedu Správnej rady STU.

**UZNESENIE: 2.2.1/2017-SR**

Správna rada STU tajným hlasovaním jednomyseľne zvolila do funkcie predsedu Správnej rady STU Ing. Vladimíra Slezáka.

**Hlasovanie: za – 11, proti – 0, zdržal sa – 1**

**UZNESENIE: 2.2.2/2017-SR**

Správna rada STU tajným hlasovaním jednomyseľne zvolila do funkcie podpredsedu Správnej rady STU doc. RNDr. Milana Ftáčnika, CSc.

**Hlasovanie: za – 12, proti – 0, zdržal sa – 0**

**K BODU 3: Kontrola uznesení**

V rámci kontroly uznesení predseda konštatoval stav plnenia prijatého uznesenia:

UZNESENIE: 1.3/2017-SR

Správna rada STU schvaľuje Správu o činnosti Správnej rady STU za rok 2016 a ukladá tajomníčke zverejniť predmetnú

správu na internetovej stránke STU.

Uznesenie je splnené. Správa bola zverejnená na webovom sídle STU dňa 25.04.2017.

**UZNESENIE: 2.3/2017-SR**

Správna rada STU berie na vedomie informáciu o stave plnenia uznesenia.

**K BODU 4: Rozpočet STU na rok 2017**

Materiál uviedol prorektor Peciar v zastúpení rektora. Prizvaný: kvestor, Ing. Dušan Faktor, PhD., ktorý prezentoval detaily.

V krátkosti zhrnul, že návrh rozpočtu STU na rok 2017 pozostáva z nákladov a výnosov a je vypracovaný podľa jednotlivých súčastí STU.

Z diskusie:

V úvode diskusie podpredseda upozornil na skutočnosť, že schvaľovanie rozpočtu na konci kalendárneho roka nemá zmysel a navrhol obrátiť sa písomne na MŠVVaŠ SR s požiadavkou o zmenu mechanizmu rozpočtovania. Ing. arch. Šujan v uvedenej veci konštatoval, že na VŠVU kde vykonáva funkciu predsedu Správnej rady je podobný problém, a preto plne podporuje a pripája sa k rozhodnutiu osloviť v uvedenej záležitosti MŠVVaŠ SR. Zároveň informoval, že bude tento zámer tlmočiť aj na zasadnutí Správnej rady VŠVU dňa 29.11.2017.

V rámci diskusie sa podpredseda zaujímal aj o nerozdelenú dotáciu vo výške 600 tis. EUR v nákladovej aj výnosovej časti a o bežnú dotáciu vo výške 540 tis. a 119 500 EUR, ktorá sa plánuje použiť v budúcom rozpočtovom období. Tiež poznamenal, že v rámci prílohy 1 odporúča do budúcnosti oddeliť pre lepší prehľad porovnanie hlavnej činnosti od ekonomickej činnosti. Jeho ďalšia poznámka a diskusia smerovala k vplyvu odpisov na hospodársky výsledok univerzity.

Ing. Király sa zaujímal o stav napĺňania rozpočtu na tento rok a či návrh rozpočtu koreluje so skutočnosťou. Kvestor konštatoval, že návrh vo veľkej miera kopíruje skutočnosť až na stratové hospodárenie v ÚZ Gabčíkovo. Aj napriek uvedenému univerzita počíta s celkovým kladným hospodárskym výsledkom.

**UZNESENIE: 2.4/2017-SR**

 Správna rada STU schvaľuje rozpočet STU na rok 2017.

**Hlasovanie: za – 12, proti – 0, zdržal sa - 0**

**UZNESENIE: 2.4A/2017-SR**

Správna rada STU ukladá obrátiť sa písomne na MŠVVaŠ SR s požiadavkou na zmenu mechanizmu v systéme rozpisu dotácie zo štátneho rozpočtu VVŠ.

 Z: podpredseda, predseda, v spolupráci s kvestorom STU

 T: 31.12.2017

**Hlasovanie: za – 12, proti – 0, zdržal sa - 0**

**K BODU 5: Harmonogram a základné okruhy otázok pre vypracovanie Dlhodobého zámeru STU na roky 2018 – 2023**

Materiál uviedol prorektor Peciar v zastúpení rektora.

Z diskusie:

Podpredseda vyjadril názor, že predložené základné okruhy otázok sú nepostačujúce. Konštatoval, že v návrhu chýba ekonomika univerzity ako samostatný bod a upozornil na chýbajúci systém hodnotenia kvality. V dôsledku klesajúceho počtu študentov navrhol rozšíriť agendu vzdelávania o profesijne orientovaného bakalára. V rámci spolupráce s podnikmi navrhol doplniť konkrétne postupy na prepojenie študenta s praxou.

Rozsiahlejšia diskusia sa viedla k myšlienke vytvorenia študijného programu bakalára orientovaného na profesiu, kde Ing. Havlík a Ing. Király upozornili na skutočnosť, že takýto bakalár nie je vždy použiteľný pre prax, hlavne v niektorých odboroch, ako je napr. potravinárstvo. Prof. Hudec informoval, že sa v rámci FCHPT už takýmto typom bakalára zaoberali. Podľa jeho vyjadrenia sú dôležité aj medzinárodné programy so zahraničnými univerzitami, ktorým je potrebné sa začať viac venovať a mali by byť súčasťou výhľadového plánu.

Podpredseda konštatoval, že vzhľadom na skutočnosť, že budúci rok budú prebiehať nové voľby kandidáta na rektora, dá sa očakávať úprava DZ. Navrhol prítomným samostatné neformálne stretnutie za účelom prediskutovať jednotlivé okruhy tém dlhodobého zámeru. Apeloval na členov grémia, aby si v rámci svojich možností našli čas spísať podnety, resp. námety do dlhodobého zámeru univerzity na ďalšie obdobie a následne o nich diskutovať.

**UZNESENIE: 2.5/2017-SR**

Správna rada STU berie na vedomie harmonogram a základné okruhy otázok pre vypracovanie Dlhodobého zámeru STU na

roky 2018 - 2023.

**Hlasovanie: za – 12, proti – 0, zdržal sa - 0**

**UZNESENIE: 2.5A/2017-SR**

Správna rada STU odporúča zorganizovať neformálnu diskusiu k zostaveniu Dlhodobého zámer STU na ďalšie obdobie.

 Z: podpredseda, predseda, v spolupráci s tajomníčkou SR STU

 T: v priebehu januára 2018

**Hlasovanie: za – 12, proti – 0, zdržal sa - 0**

**K BODU 6: Vízia rozvoja areálu STU – Centrum**

Materiál uviedol prorektor Peciar v zastúpení rektora. Prizvaný: kvestor, Ing. Dušan Faktor, PhD.

Návrh riešenia možných variantov využitia pozemkov vo vlastníctve STU v areáli Centrum v kontexte potrieb STU,

existujúcich projektov a možnosti ich financovania a realizácie sa predkladá v súlade s Dlhodobým zámerom STU.

Z diskusie:

Prorektor Peciar informoval, že v súčasnosti je jedinečná možnosť využiť prostriedky EÚ na realizáciu univerzitného centra,

avšak za predpokladu, že univerzita uplatní jednotný a spoločný postup. Tento zámer bol však ohrozený z dôvodu negatívneho

postoja vedenia SjF a AS SjF k predmetnému návrhu. Prof. Hudec, ako zástupca AS STU, vyjadril názor, že nepovažuje tento návrh za nepriechodný a upozornil, že senát fakulty môže byť prehlasovaný uznesením akademického senátu univerzity. Mgr. Kostík odporučil zadefinovať očakávané úspory a výnosy po realizácii a doplniť analýzu do materiálu.

Ing. arch. Šujan sa zaujímal, či na projekt, resp. štúdiu, prebehla súťaž návrhov. Kvestor informoval, že z časových dôvodov

prípravy podkladov do projektu ACCORD sa takáto súťaž zatiaľ nerealizovala.

V závere diskusie sa prítomní členovia zhodli na jednoznačnom názore, že univerzita takýto významný mestotvorný prvok

potrebuje a plne ho podporuje.

**UZNESENIE: 2.6/2017-SR**

Správna rada STU súhlasí s návrhom vízie rozvoja areálu STU – Centrum a plne podporuje jeho realizáciu.

**Hlasovanie: za – 12, proti – 0, zdržal sa - 0**

**UZNESENIE: 2.6A/2017-SR**

Správna rada STU odporúča vypísať súťaž návrhov na Univerzitné centrum v zmysle zákona o verejnom obstarávaní.

 Z: Vedenie STU

 T: čo najskôr

**Hlasovanie: za – 12, proti – 0, zdržal sa - 0**

**K BODU 7: Projekt ACCORD - informácia**

Materiál uviedol prorektor Peciar v zastúpení rektora ako informáciu o pripravovanom projekte.
Prizvaný: kvestor, Ing. Dušan Faktor, PhD.

Prorektor Peciar v úvode informoval, že text v bode 2.5. na str. 4 už nie aktuálny a navrhol ho z dokumentu vypustiť.

Informoval, že z neformálnych rokovaní s Riadiacim orgánom, s Jaspers, aj s EK‎ vyplýva, že EK nie je naklonená výstavbám nových objektov v tomto programovacom období, a že takúto investíciu treba lepšie zdôvodniť. Z rokovania Akademického senátu STU tiež vyplýva, že Vízia riešenia vnútrobloku (prezentovaná v bode 6) je nutná, je vhodne spracovaná a realizovateľná, avšak nie je dostatočne podporovaná časťou akademickej obce, a preto si vyžaduje ďalšiu diskusiu.

Berúc do úvahy aj ďalšie okolnosti, v záujme spriechodnenia celého procesu schvaľovania projektu ACCORD, sa spracuje nová alternatíva časti ‎projektu ACCORD, v ktorej sa o. i. vypustí nový objekt vo vnútrobloku - "Univerzitné centrum" a podstatná časť jeho funkcionalít sa zabezpečí v iných existujúcich budovách STU vhodnou adaptáciou priestorov.

Z diskusie:

Ing. Király sa zaujímal, či existuje ešte možnosť začleniť realizáciu Univerzitného centra do projektu. Kvestor informoval, že z časového hľadiska to už nie je možné.

**UZNESENIE: 2.7/2017-SR**

Správna rada STU berie na vedomie informáciu o pripravovanom projekte ACCORD s vypustením a následnou úpravou textu v bode 2.5.

**K BODU 8: Návrh na vydanie predchádzajúceho písomného súhlasu na prevod nehnuteľností vo vlastníctve STU – Paulínska Trnava**

Materiál uviedol prorektor Peciar v zastúpení rektora. Prizvaný: kvestor, Ing. Dušan Faktor, PhD.

Ide o postup v zmysle ustanovenia § 41 ods. 1 písm. a) zákona č. 131/2002 Z. z. o vysokých školách a o zmene a doplnení

niektorých zákonov v znení neskorších predpisov.

**UZNESENIE: 2.8/2017-SR**

Správna rada STU dáva predchádzajúci písomný súhlas s návrhom rektora na prevod nehnuteľností vo vlastníctve Slovenskej technickej univerzity v Bratislave zapísaných na LV č. 4960 vedenom Okresným úradom Trnava, katastrálny odbor, pre okres, obec a k. ú. Trnava.

**Hlasovanie: za – 12, proti – 0, zdržal sa - 0**

**UZNESENIE: 2.8.1/2017-SR**

Správna rada STU plne podporuje návrh na prevod nehnuteľností vo vlastníctve STU – Paulínska Trnava a odporúča použiť finančné prostriedky získané z predaja na rozvojový projekt Univerzitné centrum.

**Hlasovanie: za – 12, proti – 0, zdržal sa - 0**

**K BODU 9: Návrh na vydanie predchádzajúceho písomného súhlasu na odkúpenie pozemku v k. ú. Trnávka od spoločnosti P1, s.r.o.**

Materiál uviedol prorektor Peciar v zastúpení rektora. Prizvaný: kvestor, Ing. Dušan Faktor, PhD.

Ide o postup v zmysle ustanovenia § 41 ods. 1 písm. a) zákona č. 131/2002 Z. z. o vysokých školách a o zmene a doplnení

niektorých zákonov v znení neskorších predpisov za účelom usporiadania vzťahov medzi Slovenskou technickou univerzitou

v Bratislave a spoločnosťou P1, s.r.o. týkajúcich sa pozemkov v katastrálnom území Trnávka s cieľom zrovnoprávnenia

vzájomných práv a povinností.

Z diskusie:

V rámci krátkej diskusie sa podpredseda zaujímal o skutkový stav v bode 1, na čo kvestor vysvetlil, že STU nedokáže právnym spôsobom spochybniť vlastníctvo uvedeného pozemku spoločnostťou P1, s.r.o.

**UZNESENIE: 2.9/2017-SR**

Správna rada STU dáva predchádzajúci písomný súhlas s návrhom rektora na nadobudnutie nehnuteľného majetku – pozemku v k. ú. Trnávka od spoločnosti P1, s.r.o., sídlo: Pestovateľská 13, 821 04 Bratislava, IČO: 36 748 145, zápis: v obch. reg. OS Bratislava I, odd.: Sro, vložka č.: 44914/B.

**Hlasovanie: za – 12, proti – 0, zdržal sa - 0**

**UZNESENIE: 2.9.1/2017-SR**

Správna rada STU odporúča zrealizovať kúpu pozemku v k. ú. Trnávka od spoločnosti P1, s.r.o., sídlo: Pestovateľská 13, 821 04

Bratislava, IČO: 36 748 145, zápis: v obch. reg. OS Bratislava I, odd.: Sro, vložka č.: 44914/B len v prípade, že cena bude

primeraná.

**Hlasovanie: za – 12, proti – 0, zdržal sa - 0**

**K BODU 10: Návrh na zriadenie vecného bremena na pozemkoch vo vlastníctve STU v prospech spoločnosti P1, s.r.o.**

Materiál uviedol prorektor Peciar v zastúpení rektora. Prizvaný: kvestor, Ing. Dušan Faktor, PhD.

Ide o postup v zmysle ustanovenia § 41 ods. 1 písm. c) zákona č. 131/2002 Z. z. o vysokých školách a o zmene a doplnení

niektorých zákonov v znení neskorších predpisov. Záväzok STU zriadiť vecné bremeno na pozemku vo vlastníctve STU v k. ú.

Trnávka v prospech spoločnosti P1, s.r.o. Záväzok STU je viazaný na vydanie právoplatného stavebného povolenia pre

stavebníka P1, s.r.o. na zriadenie stavby trafostanice na pozemku v jeho vlastníctve.

**UZNESENIE: 2.10/2017-SR**

Správna rada STU po prerokovaní zámeru zriadiť vecné bremeno na pozemku vo vlastníctve STU, parc. č. 16952/15, k. ú.

Trnávka, nachádzajúci sa na Technickej ulici 5 v Bratislave v prospech stavebníka P1, s.r.o., sídlo: Pestovateľská 13, 821 04

Bratislava, IČO: 36 748 145, zápis: v obch. reg. OS Bratislava I, odd.: Sro, vložka č.: 44914/B, dávapredchádzajúci písomný

súhlas s návrhom rektora na uzavretie predmetného právneho úkonu, ktorým chce STU zriadiť vecné bremeno na pozemku

v jej vlastníctve.

**Hlasovanie: za – 12, proti – 0, zdržal sa - 0**

**K BODU 11: Schválenie členstva STU v iných právnických osobách**

Materiál uviedol prorektor Peciar v zastúpení rektora. Prizvaný: kvestor, Ing. Dušan Faktor, PhD.

Ide o postup podľa ustanovenia § 41 ods. 1 písm. d) zákona č. 131/2002 Z. z. o vysokých školách a o zmene a doplnení

niektorých zákonov v znení neskorších predpisov.

**UZNESENIE: 2.11/2017-SR**

Správna rada STU dáva predchádzajúci písomný súhlas s návrhom rektora na peňažný a nepeňažný vklad STU do iných právnických osôb:

1. EIT Raw Materials (30.000,- €)
2. European University Association (3.000,- €)
3. European Society for Engineering Education (1.900,- €)
4. Zväz strojárskeho priemyslu SR (300,- €)
5. Zväz elektrotechnického priemyslu SR (42,- €)

**Hlasovanie: za – 12, proti – 0, zdržal sa - 0**

**K BODU 12: Súdne spory STU - informácia**

Materiál uviedol prorektor Peciar v zastúpení rektora ako poskytnutie aktuálnych informácií o súdnych sporoch, v ktorých je jednou zo strán sporu Slovenská technická univerzita v Bratislave. Prizvaný: kvestor, Ing. Dušan Faktor, PhD.

**UZNESENIE: 2.12/2017-SR**

Správna rada STU berie na vedomie informáciu o o súdnych sporoch na STU.

**K BODU 13: Aktuálne témy na STU – ústna informácia**

Informácie o niektorých aktuálnych udalostiach na STU prezentoval v zastúpení rektora prorektor Peciar.

Oznámil, že dňa 5.5.2017 skončilo funkčné obdobie štyrom členom správnej rady:

* Ing. Vladimír SLEZÁK
* doc. RNDr. Milan FTÁČNIK, CSc.
* Ing. Zsolt LUKÁČ
* doc. Ing. Ľubomír HARACH, CSc.

Dňa 06.06.2017 boli na návrh rektora opätovne menovaní ministrom na ďalšie funkčné obdobie.

Súčasne oboznámil prítomných o udalostiach, ktoré sa udiali v období od posledného zasadnutia správnej rady. K tým

najvýznamnejším patrili:

* STU zriaďuje materskú škôlku STUBÁČIK,
* v priebehu posledných mesiacov na STU prebehla kontrola NKÚ, v týchto dňoch je plánované jej oficiálne ukončenie,
* STU v súlade s výsledkami verejnej súťaže mení v decembri mobilného operátora,
* predaj areálu v ÚZ Gabčíkovo – STU pripravuje predaj prostredníctvom sprostredkovateľa,
* realizuje sa debarierizácia budov STU,
* pracuje sa na majetkovom vysporiadaní pozemkov s UK v Mlynskej doline.

V závere prorektor informoval prítomných o záveroch zasadnutia monitorovacieho výboru Operačného programu Výskum

a inovácie, na ktorom sa pán rektor zúčastnil. Na zasadnutí zástupca EK explicitne vyzval univerzity a ostatné výskumné inštitúcie, aby zvážili a odstúpili, ako partneri žiadateľa, od PVVC projektov. Vznikne tak priestor na vypísanie nových výziev z danej alokácie.

**UZNESENIE: 2.13/2017-SR**

Správna rada STU berie na vedomie informácie o aktuálnych témach na STU.

Na podnet predsedu bol program rozšírený o návrh na priznanie odmeny rektorovi STU.

Správna rada STU schválila doplnenie programu o predložený návrh.

**Hlasovanie: za – 12, proti – 0, zdržal sa – 0.**

**K BODU 14: Návrh na priznanie odmeny rektorovi STU**

Materiál uviedol predseda správnej rady.

Druhý polrok r. 2017 bol pre Slovenskú technickú univerzitu rokom intenzívnej prípravy spoločného strategického projektu ACCORD v spolupráci s Univerzitou Komenského v celkovom objeme 100 miliónov EUR. Ide o jedinečnú možnosť využiť prostriedky priamo z EÚ na zlepšenie kompetencií v oblasti výskumu a vývoja. STU je lídrom v príprave projektu a koordinuje aktivity s predstaviteľmi EK, agentúrou Jaspers a Ministerstvom školstva, vedy, výskumu a športu SR.

Slovenská technická si pripomenula 80-te výročie svojho vzniku slávnostným podujatím, na ktorom bilancovala svoju doterajšiu činnosť a pri tejto príležitosti udelila medailu J. Hronca prezidentovi SR.

Slovenská technická univerzita je trvalo vysoko hodnotená v oblasti spolupráce s priemyslom, ako aj v podnikateľských aktivitách súvisiacich s hlavnou činnosťou. Takéto aktivity sú v tomto období obzvlášť dôležité v súvislosti s nerealizovanými a zrušenými výzvami ŠF, ktoré negatívne postihli aj mnohé výskumné tímy STU.

Na uvedených aktivitách a úspechoch univerzity, podnikateľskej činnosti a príprave projektov sa rozhodujúcou mierou podieľa rektor univerzity, prof. Ing. Robert Redhammer, PhD., riadiacou prácou, ale aj výrazným osobným nasadením vysoko nad rámec štandardných povinností.

**UZNESENIE: 2.14/2017-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi STU prof. Ing. Robertovi

Redhammerovi, PhD.:

1. mimoriadnu odmenu z dotačných prostriedkov a za osobný prínos a koordinovanie univerzitných výskumných projektov

b) odmenu z prostriedkov podnikateľskej činnosti za rozvoj a aktívnu účasť pri získavaní podnikateľskej aktivity na STU

**Hlasovanie: za – 12, proti – 0, zdržal sa - 0**

Predseda správnej rady poďakoval prítomným za ich aktívnu účasť a zaželal príjemné vianočné sviatky. Pripomenul, že neformálne stretnutie správnej rady bude zvolané v priebehu januára 2018 a informoval, že ďalšie riadne zasadnutie je plánované na jar 2018. Termíny zasadnutí budú včas oznámené.

 Ing. Vladimír Slezák

 predseda Správnej rady STU